Diari Oficial de la Generalitat Valenciana


Sumari del DOGV 376, del 14-05-1986 (1986/806219)

LLEI 1/1986, de 9 de maig, de la Generalitat Valenciana, per la qual es regula la tutela d'El Palmerar d'Elx.
-------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/l/1986/05/09/1/dof/vci/html**

### Dades del document

Número de DOGV
:   376

Data del DOGV
:   14-05-1986

Secció del DOGV
:   DISPOSICIONS GENERALS

Número del document
:   1986/806219


Data del document
:   09-05-1986

Organisme emissor
:   Presidència de la Generalitat

Tipus de document
:   Llei

Anàlisi jurídica

Llei 1/1986, de 9 de maig, de la Generalitat Valenciana, per la qual es regula la tutela d'El Palmerar d'Elx.  
Sia notorio i manifest a tots els ciutadans, que les Corts Valencianes han aprovat, i jo, d?acord amb el que estableixen la Constitució i l?Estatut d?Autonomia, en nom del Rei, promulge la següent Llei:  
EXPOSICIO DE MOTIUS  
Les plantacions de palmeres d'Elx, forma de conreu secular d'aquesta espècie tan característica del Mediterrani, són el testimoni d'un aspecte singular de la historia econòmica i social del poble valencià. Podem a més presumir-ne un origen anterior a l'estructura actual de plantació i que podria remuntar-se a l'antiguitat. Tot això contribueix a ressaltar el valor d'aquesta massa arbòria, El Palmerar d'Elx, que resulta altament evocadora per a molts dels qui la contemplen, com testimonien les freqüents citacions literàries i representacions gràfiques dels últims dos segles.   
El seu caràcter singular es palesa encara més en la seua especificitat com a element del patrimoni cultural valencià: objecte vivent, en evolució i desenvolupament constants, que naix, creix, és fecundat artificiosament, esporgat (escarmondat) i mantingut per mitjà d'arts tradicionals, i que, en fi, envelleix i mor; característiques que configuren aquest conjunt arbori com a objecte la protecció legal del qual ha de seguir pautes altres que les promulgades per a la protecció d'objectes de caràcter monumental d'un altre ordre.   
Aquesta mateixa singularitat i la preocupació constant per la seua conservació es palesen en la pluralitat i la diversitat de disposicions legals de què ha estat objecte d'ençà que començà a veure's amenaçada per processos de transformació social i econòmica.   
Així, el Decret de 8 de març de 1933 declarava d'interés social la conservació dels horts de palmeres d'Elx, encarregava l'aplicació de les seues disposicions al Ministeri d'Agricultura, Indústria i Comerç i preveïa la creació d'un patronat per a adoptar les mesures tutelars consegüents. El Patronal va ser creat per Ordre Ministerial de 28 de març de 1942 i reestructurat per Ordre Ministerial de 26 de febrer de 1973.   
L'Ordre de 18 d'octubre de 1967 del Ministeri d'Agricultura incloïa les palmeres en la relació de les espècies enumerades per l'article 228 del Reglament de Monts com a espécie de protecció forestal, de manera que quedaven sotmeses a la inspecció i la vigilància de les Cabdalies del Districte Forestal, segons la normativa que regulava el seu aprofitament i les llicències de tala.   
En l'aspecte cultural, per Decret de 31 de juliol de 1941 es constituia, sota la dependència del Ministeri d'Educació Nacional, el Patronal per a la Protecció dels Jardins Artístics i per Decret de 27 de juliol de 1943 fou declarat Jardí Artístic «el Palmerar de les immediacions d'Elx, inclòs l'anomenat jardí-hort del Cura», i posat sota la tutela de l'Estat, exercida pel Ministeri d'Educació Nacional, a l'empar de la Llei del Tresor Artístic i del Decret de 31 de juliol de 1941.   
Finalment, també en l'aspecte urbanístic han estat presos en consideració els horts de palmeres ja que, en aplicació de la Llei de Règim del Sòl i Ordenació Urbana, foren aprovades en 1951 unes Ordenances Municipals Addicionals que s'inclogueren en el Pla General d'Ordenació Urbana d'Elx de 1962 i posteriorment, es redactarà un Pla Especial d'Ordenació dels horts de palmeres que fou aprovat per Ordre Ministerial d'11 d'octubre de 1972 i recollit en la revisió del Pla de 1973.   
No obstant això, la vigència d'aquestes disposicions s 'ha revelat inadequada per a la protecció d'El Palmerar d'Elx.   
A això ha contribuït el fet que els criteris que les inspiraven, per la seva naturalesa sectorial, no arribaven a considerar globalment els supòsits implícits en aquella protecció, al mateix temps que la pluralitat dels òrgans, les competències i les atribucions sobre la matèria, a causa de l'absència d'una regulació que les harmonitzàs sistemàticament, era motiu de situacions d'inseguretat jurídica i d'ineficàcia administrativa.   
Per una altra part, i amb indepèndencia de l'ordenament jurídic vigent, s'han manifestat recentment factors econòmicosocials que agreugen els problemes de la conservació de les plantacions de palmeres d'Elx, tals com la tendència a la substitució de cultius i la pressió econòmica que representen les expectatives de construcció en un nucli urbà de creixement ràpid.   
Per tot això cal dictar una disposició de caràcter general que sistematitze les mesures de tutela indispensables, actualment disperses, i que unifique l'estructura de l'òrgan que les ha d'aplicar, de manera que responga a l'estructura actual de l'administració pública. En efecte, els tres blocs de matèries i competències concernides (cultura, agricultura i urbanisme) han estat assumits i aquestes poden per tant ser regulades i harmonitzades per la Generalitat Valenciana, a l'empar de l'article 31, punts quatre, cinc, nou i deu de l'Estatut d'Autonomia. I cal també que com a fins específics a assolir siga considerada la permanència dels valors culturals i històrics de les plantacions de palmeres, per una part, i per l'altra, s'establesquen les mesures necessàries per a fomentar-ne el cultiu, ja que conservant allò que constitueix una part important del patrimoni històric i cultural d'Elx conservem. una part de la historia i la cultura del poble valencià.   
Article primer  
Es objecte d'aquesta Llei la protecció i el foment de la palmera datilera (Phoenix Dactilífera L) d'Elx i el seu terme municipal, així com de les àrees i entorus on s'ubica mitjançant la regulació del seu ús, destinació i aprofitament amb el fi de garantir-ne la continuïtat històrica dels valors naturals i culturals que representen i la promoció del seu cultiu.   
Article segon  
Estan sota la tutela d'aquesta Llei les àrees que obtinguen la qualificació d'Horts de Palmeres, segons el procediment que en ella mateixa s'estableix, pel seu interés històrico-cultural.   
Igualment es troben sota la tutela d'aquesta Llei, en els termes en ella mateixa indicats, els Grups de Palmeres i Palmeres Disseminades que, sense constituir Hort, siguen qualificades, pel procediment també en la mateixa Llei establert, com d'interés històrico-cultural.   
Les qualificacions a què es refereixen els apartats anteriors podran deixar-se, en tot o en part, sense efecte quan desapareguen les circumstàncies que en el seu dia les determinaren.   
Article tercer  
Les qualificacions previstes en l'article anterior, i igualment les declaracions que les deixen sense efecte, s'establiran per Decret del Consell de la Generalitat Valenciana, a proposta del Patronal que es crea en l'article deu.   
En el Decret de qualificació esmentat en l'apartat anterior caldrà fer constar detalladament els valors que determinen la qualificació i les característiques físiques indispensables per a la seua perduració, i si fóra pertinent, els usos permesos.   
Article quart  
Es crea el Registre d'Horts, Grups de Palmeres i Palmeres Disseminades d'Elx, en el qual s'inscriuran els béns col·locats sota la tutela d'aquesta Llei.   
En aquest registre haurà de constar almenys la informació següent:   
-El Decret de qualificació.   
-Una descripció física detallada del bé tutelar, referida tant a les palmeres com al sòl i a les construccions que s'hi troben.   
-Les persones que siguen titulars de drets reals sobre el bé o els qui ho posseesquen per qualsevol títol en el moment de la seua qualificació, i les que ho siguen en el futur, qualsevol que siga el títol de creació o transmissió d'aquests drets.   
-Les autoritzacions, llicències i els altres actes administratius a què es refereix aquesta Llei.   
L'organització i el funcionament del Registre d'Horts, Grups de Palmeres i Palmeres Disseminades d'Elx es determinaran per via reglamentària.   
Article cinqué  
Els titulars de drets reals o posseïdors per qualsevol títol dels béns que obtinguen les qualificacions prescrites en l'article segon, o respecte dels quals s'haja incoat expedient de qualificació, estan sotmesos a les obligacions següents:   
a) Vetlar en tot cas per la integritat física i, quan es tracte d'un bé qualificat, per la preserveració dels valors que en motivaren la qualificació.   
b) Notificar al Patronal a què fa referència l'article deu els canvis de titularitat dels drets, aportant els documents pertinents, i igualment qualsevol alteració de fet o canvi d'ús que efecte les característiques físiques o la perduració dels valors que motivaren la declaració.   
c) Permetre i facilitar en tot moment la inspecció del bé tutelat per part del Patronal a què fa referència l'article deu o d'un representant d'aquest degudament autoritzat. Igualment hauran de facilitar al Patronal qualsevol informació que se'ls sol·licite i siga pertinent per a la protecció física i jurídica del bé tutelat o la perduració dels valors que en motivaren la declaració.   
Article sisé  
1. Els propietaris dels béns als quals s'apliquen les qualificacions prescrites en l'article segon estan obligats a conservarlos i mantenir-los en els termes establerts pel Decret de qualificació corresponent. Quan executen accions contràries o no executen les necessàries per a la consecució d'aquest fi, el Patronat a què fa referència l'article deu podrà ordenar la paralització immediata de les primeres i, previ requeriment als interessats, l'execució subsidiària de les segones a càrrec dels propietaris.   
2. Serà causa justificativa d'interés social per a l'expropiació dels béns sobre els quals recaiguen les qualificacions prescrites en l'article segon el perill de destrucció física o desaparició dels valors que en motiven la qualificació. L'expropiació serà executada per la Generalitat Valenciana, prèvia proposta del Patronal al qual fa referència l'article deu, i també se'n podrà beneficiar qualsevol administració pública.   
Article seté  
1. Els Horts, Grops de Palmeres i Palmeres Disseminades no es podran destinar a usos ni ser objecte d'activitats que impliquen la pèrdua dels valors que en determinaren la qualificació.   
2. Hom no podrà realitzar-hi activitats ni destinar-los a usos que puguen afectar-ne la integritat física o els valors que determinaren la seua qualificació sense autorització prèvia del Patronal que es crea en l'article deu.   
3. Sense perjudici d'allò que estableix el paràgraf primer, podran ser autoritzats certs usos o activitats no atemptatoris contra la integritat física de les plantacions de palmeres que es consideren convenients per raó d'interés social notori.   
Article vuité  
Les disposicions i actes administratius que tinguen com a objecte l'adopció de mesures d'ordenació del territori o de regulació de cultius o la concessió d'autoritzacions o llicències per a usos o activitats que puguen afectar la integritat física o els valors que determinaren la qualificació dels Horts, Grups de Palmeres o Palmeres Disseminades requeriran un informe previ favorable del Patronal al qual fa referència l'article deu. S'entenen particularment incloses en aquest supòsit les normes de planejament urbà, les llicències municipals d'obres i les autoritzacions que regula el Reglament d'activitats molestes, insalubres, nocives i perilloses, segons el Decret 2414/1961, de 30 de novembre.   
Les disposicions administratives que no complesquen aquest requisit seran considerades contràries a la Llei, segons els articles 28 i 26 de la Llei de Règim Jurídic de l'Administració de l'Estat.   
Els actes administratius que no complesquen aquest requisit es podran anul·lar, segons allò que determina l'article 48 de la Llei de Procediment Administratiu.   
Article nové  
Les activitats i obres que es facen als Horts, Grups de Palmeres o Palmeres Disseminades que hagen estat objecte de la qualificació prevista en l'article segon d'aquesta Llei o respecte dels quals s'haja incoat l'expedient oportú de qualificació i que no tinguen l'informe favorable al qual fa referència l'article anterior, podran ser paralitzades pel Patronal creat per l'article deu.   
Article deu  
Es crea el Patronal d'El Palmerar d'Elx com a òrgan competent per a l'aplicació de les disposicions de la Llei present.   
El Patronal d'El Palmerar d'Elx dependrà orgànicament i funcionalment de la Conselleria de Cultura, Educació i Ciència i tindrà la seua seu a la ciutat d'Elx.   
El Patronat estarà format de la manera següent:   
-President, el Conseller de Cultura, Educació i Ciència.   
-Vice-president, ('Alcalde de l'Ajuntament d'Elx.   
-Vocals: el Director General del Patrimoni Artístic de la Conselleria de Cultura, Educació i Ciència; el Director General de Desenvolupament Agrari de la Conselleria d'Agricultura i Pesca; el Director General d'Urbanisme de la Conselleria d'Obres Públiques, Urbanisme i Transports; dos Regidors de l'Ajuntament d'Elx designats pel Ple; un representant dels cultivadors de palmeres.   
-En serà Secretari, amb veu però sense vot, el de l'Ajuntament d'Elx.   
El Patronal d'El Palmerar d'Elx es reunirà almenys una vegada a l'any.   
L'organització i el funcionament del Patronal d'El Palmerar d'Elx seran establerts per via reglamentària.   
Article onze  
1. Correspon al Patronal d'El Palmerar d'Elx l'exercici de les atribucions següents:   
a) Elevar al Consell les propostes a què fan referència els articles tercer i sisé, en la disposició segona.   
b) Disposar les inscripcions i anotacions del Registre d'Horts, Grups de Palmeres d'Elx i Palmeres Disseminades.   
c) Rebre les notificacions, ordenar les inspeccions i demanar les informacions a què fan referència els apartats b) i c) de l'article cinqué.   
d) Ordenar la paralització de les actuacions a què fan referència la disposició primera de l'article sisé i l'article nové, i l'execució subsidiària de les indicades en la disposició primera de l'article sisé.   
e) Concedir les autoritzacions a què fa referència l'article seté.   
f) Emetre els informes a què fa referència l'article vuité.   
g) Proposar a les administracions públiques les subvencions i els beneficis a què fa referència l'article dotze.   
h) Imposar les sancions a què fa referència l'article tretze, sense perjudici d'allò que disposa l'apartat cinqué del mateix article.   
i) Adoptar les mesures que s'estimen convenients per a la consecució de les finalitats d'aquesta Llei.   
j) Promoure la investigació, la difusió i la popularització del valors d'El Palmerar d'Elx.   
k) Proposar al Consell plans d'actuació que contemplen ajudes a l'agricultor mitjançant programes de minora varietal i altres mesures de foment.   
2. El Patronal d'El Palmerar d'Elx serà dotat amb els òrgans gestors oportuns per a l'exercici d'aquestes atribucions, en els quals podrà delegar funcions segons els termes i les condicions que s'establiran reglamentàriament, els quals termes i condicions es contemplen en els apartats b), c), d) i e) de la disposició primera de l'article present.   
Article dotze  
Els Horts, Grups de Palmeres i Palmeres Disseminades als quals es refereix l'article segon d'aquesta Llei tindran les subvencions i els beneficis que es determinaran reglamentàriament.   
Article tretze  
1. Les accions o les omissions contràries a allò disposat en aquesta Llei constituiran infraccions administratives, i seran sancionades de la manera següent:   
a) Les contràries a allò que disposen els apartats b) i c) de l'article cinqué, amb multes de fins dos milions de pessetes.   
b) Les contràries a allò disposat en l'article cinqué, apartat a), o en els articles sisé i seté, i igualment la concessió de llicències o autoritzacions que no compten amb l'informe previ favorable prescrit per l'article vuité, amb multes de fins quinze milions de pessetes.   
2. Quan les infraccions a què fa referència la disposició anterior ocasionen una lesió als béns que tutela aquesta Llei susceptible de valoració econòmica, la infracció serà sancionada amb multa del tant al quàdruple del valor del dany ocasionat, sense perjudici de la resta de responsabilitats legals que pertoquen.   
3. Les sancions administratives s'imposaran per una resolució motivada que requerirà la tramitació d'un expedient amb l'audiència de l'interessat, per tal de fixar els fets que la determinen, i en la qual seran ateses expressament les circumstàncies personals del sancionat, s'avaluarà la gravetat de les seues accions o omissions i el perjudici o el risc que hagen sofert els béns i els valors tutelats per la Llei present.   
4. Les sancions que s'imposaran a subjectes distints a conseqüència de la mateixa infracció tindran caràcter independent entre si.   
5. Les multes de fins quinze milions de pessetes seran imposades pel Patronal a què fa referència l'article deu. Les multes que, com a resultat de l'aplicació de la disposició segona d'aquest article, excediran d'aquesta quantitat, les imposarà el Consell de la Generalitat Valenciana.   
6. Les infraccions administratives a què fa referència l'article present prescriuran als cinc anys d'haver estat comeses.   
DISPOSICIONS FINALS  
Primera  
S'autoritza el Consell de la Generalitat Valenciana per a dictar les disposicions reglamentàries i les altres normes necessàries per al desplegament i l'aplicació d'aquesta Llei.   
Segona  
El Consell de la Generalitat Valenciana és autoritzat per a actualitzar per via reglamentària la quantia de les multes que es fixen en la Llei present, previ informe del Patronal.   
Tercera  
El Patronal d'El Palmerar d'Elx es constituirà en el termini màxim de sis mesos des de l'entrada en vigor d'aquesta Llei. Així mateix, el Registre d'Horts, Grups de Palmeres i Palmeres Disseminades i les disposicions que reglamenten les subvencions i altres beneficis aplicables a aquests, es posaran en funcionament dins del te mini màxim de nou mesos des de l'entrada en vigor d'aquesta Llei.   
DISPOSICIO DEROGATORIA  
No seran d'aplicació, pel que fa a l'àmbit territorial de la Comunitat Valenciana i en allò que afecta la tutela d'El Palmerar d'Elx, les disposicions següents:   
-Decret de 8 de març de 1933 pel qual es dicten disposicions declarant d'interés social la conservació dels palmerars de la Vila d'Elx.   
-Decret de 31 de juliol de 1941 constituint el Patronal dependent del Ministeri d'Educació Nacional per a la protecció dels Jardins Artístics.   
-Totes les disposicions de rang igual o inferior a la Llei present que s'oposen a allò que s'hi estableix.   
Per tant, ordene que tots els ciutadans, tribunals, autoritats i poders públics als quals pertoque, observen i facen complir aquesta Llei.   
València, 9 de maig de 1986.   
El President de la Generalitat,  
JOAN LERMA I BLASCO


Còpia Permalink ELI